BH ร่วงยาว! รูดอีก6% นิวโลว์ในรอบ 5 ปี โบรกฯชี้พื้นฐานแกร่ง-ซื้อเมื่ออ่อนตัวอัพไซด์สูง50%
BH ร่วงยาว! รูดอีก6% นิวโลว์ในรอบ 5 ปี โบรกฯชี้พื้นฐานแกร่ง-ซื้อเมื่ออ่อนตัวอัพไซด์สูง50%
BH ร่วงยาว! รูดอีก6% นิวโลว์ในรอบ 5 ปี โบรกฯชี้พื้นฐานแกร่ง-ซื้อเมื่ออ่อนตัวอัพไซด์สูง50%
25 ต.ค. 2562

บริษัท โรงพยาบาลบำรุงราษฎร์ จำกัด (มหาชน) หรือ BH  ณ เวลา 11.25 น. อยู่ที่ระดับ 113.50 บาท ลบ 7 บาท หรือ 5.81% ด้วยมูลค่าซื้อขาย 114.15 ล้านบาท ราคาหุ้นต่ำสุดในรอบ 5 ปี 4 เดือน โดยนับตั้งแต่หุ้นลงไปทดสอบระดับ 113.50 บาท เมื่อวันที่ 24 มิ.ย.2557 และเมื่อเทียบราคาเป้าหมายกับราคาปัจจุบันพบว่ามีอัพไซด์สูง54%

บล.โนมูระ พัฒนสิน ระบุในบทวิเคราะห์วันนี้(25ต.ค.62) ว่า วานนี้ BH (-5%) ปรับตัวลงมากกว่า รพ. อื่นที่ศึกษา เราตรวจสอบข้อมูลไม่พบปัจจัยลบใหม่ ทั้งนี้ราคาหุ้นที่ปรับลงมองว่าถูกกดดันด้วยปัจจัยลบเชิง Sentiment ได้แก่
1) กังวลการแข่งขันรุนแรงของ รพ.ในกรุงเทพฯ จากการขยายศักยภาพบริการของ รพ.เดิม และการเข้าตลาดของรายใหม่ 2) BH ไม่มีเครือข่าย รพ. อาจมีผลกระทบจากการแข่งขันมากกว่า รพ.ที่มีเครือข่าย 3) การถูกดึงบุคลากร/ขาดแคลนบุคลากร และ 4) ผู้ถือหุ้นต่างชาติบางส่วนอาจมีการลดสัดส่วน เพื่อเปลี่ยนไปลงทุนหุ้นกลุ่มอื่นที่มีศักยภาพการเติบโตเด่นกว่า
อย่างไรก็ตามมองว่าปัจจัยพื้นฐาน BH มีจุดแข็ง 1) เทคโนโลยีทางการแพทย์สำหรับวินิจฉัยและรักษาโรคเชิงลึก รวมทั้งมีบุคลากรและระบบให้บริการที่มีประสิทธิภาพ โดยช่วง 3 ปีข้างหน้า (ปี 2019F-21F) คาดว่ารายได้ BH เติบโตต่อปีราว +2% มองเป็น New normal ของฐานรายได้จากการปรับกลยุทธ์ รพ. เน้นเติบโตจากการเพิ่ม intensity การรักษา และ 2) ฐานะการเงินแข็งแกร่งสุดเมื่อเทียบกับ รพ.อื่นที่ศึกษา
อีกทั้งมีอัตราหนี้สินที่มีดอกเบี้ยต่อทุน (IBD/Equity) ต่ำเพียง 0.14 เท่า นอกจากนี้ BH ถือว่ามี Valuation ถูกสุดเมื่อเทียบกับ รพ.ที่ศึกษา 6 บริษัท จากราคาหุ้นปัจจุบันซื้อขาย PE 20F ที่ 20.6 เท่า ต่ำกว่า PE กลุ่มฯ เฉลี่ย 29.2 เท่า มองการอ่อนตัวของราคาเป็นโอกาสลงทุน(BUY, TP 175.0)